TMT รายได้ทะลัก! หนุนกำไรปี 64 โตกระฉูด 184% แตะ 1.53 พันลบ. แจกปันผล 0.70 บ.
TMT รายได้ทะลัก! หนุนกำไรปี 64 โตกระฉูด 184% แตะ 1.53 พันลบ. จากปีก่อน 537.88 ลบ. แจกปันผล 0.70 บ. XD 18 เม.ย. จ่ายปันผล 6 พ.ค.2565
TMT รายได้ทะลัก! หนุนกำไรปี 64 โตกระฉูด 184% แตะ 1.53 พันลบ. จากปีก่อน 537.88 ลบ. แจกปันผล 0.70 บ. XD 18 เม.ย. จ่ายปันผล 6 พ.ค.2565
21 ก.พ. 2565

บริษัท ทีเอ็มที สตีล จำกัด (มหาชน)  หรือ TMT รายงานผลการดำเนินงานประจำปี 2564 สิ้นสุดวันที่ 31 ธันวาคม 2564

บริษัทมีรายได้จากการขายเท่ากับ 21,559.34 ล้านบาท (+47.91%) เมื่อเปรียบเทียบกับปีก่อน โดยราคาขายเฉลี่ยเพิ่มขึ้น 57.11% จากการเพิ่มขึ้นของราคาเหล็กในตลาดโลกและภายในประเทศที่ทรงตัวในระดับสูงอย่างต่อเนื่องในปีที่ผ่านมา และด้วยสถานการณ์การแพร่ระบาดของโควิด-19 ทั่วโลกเริ่มผ่อนคลายไปในทิศทางที่ดีขึ้นจากการที่ประชาชนส่วนใหญ่ได้รับวัคซีน ทำให้ภาคการผลิตในอุตสาหกรรมต่างๆ ฟื้นตัวดีขึ้นส่งผลให้ปริมาณความต้องการวัตถุดิบและสินค้าเพิ่มมากขึ้น
ในขณะที่ระดับปริมาณสินค้าคงคลังในตลาดที่มีทั้งเพื่อผลิตและจำหน่ายอยู่ในระดับต่ำกว่าปกติไม่เพียงพอต่อความต้องการของภาคอุตสาหกรรมต่างๆและจากข้อจำกัดด้านซัพพลายที่ปริมาณสินค้านำเข้าลดลงจากนโยบายควบคุมการผลิตเพื่อลดการใช้คาร์บอนและยกเลิกการอุดหนุนการส่งออกของประเทศจีนและเพื่อใช้ภายในประเทศของประเทศอื่นๆ จึงทำให้ระดับราคาสินค้าเพิ่มขึ้นจากความต้องการที่สูงขึ้นมากกว่าปริมาณสินค้าที่ผลิตเข้าสู่ตลาด โดยบริษัทมีอัตรากำไรขั้นต้นเท่ากับ 12.34% เพิ่มขึ้นจากปีก่อนที่เท่ากับ 8.68%
นอกจากนี้บริษัทฯ ประกาศจ่ายปันผลจากงวดดำเนินงานวันที่1 ก.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.70 บาท กำหนดขึ้นเครื่องหมาย XD วันที่ 18 เม.ย.2565 และกำหนดจ่ายเงินปันผลในวันที่ 6 พ.ค.2565